CELEX: 62008CN0231
Language: sk
Date: 2008-05-29 00:00:00
Title: Vec C-231/08 P: Odvolanie podané 29. mája 2008 : Massimo Giannini proti rozsudku Súdu prvého stupňa (tretej komory) z  12. marca 2008 vo veci T-100/04, Massimo Giannini/Komisia

30.8.2008   
            
            
               SK
            
            
               Úradný vestník Európskej únie
            
            
               C 223/22
            
         Odvolanie podané 29. mája 2008: Massimo Giannini proti rozsudku Súdu prvého stupňa (tretej komory) z 12. marca 2008 vo veci T-100/04, Massimo Giannini/Komisia
   (Vec C-231/08 P)
   (2008/C 223/34)
   Jazyk konania: francúzština
   Účastníci konania
   
      Odvolateľ: Massimo Giannini (v zastúpení: L. Levi a C. Ronzi, advokátky)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť rozsudok Súdu prvého stupňa Európskych spoločenstiev z 12. marca 2008 vo veci T–100/04,
            
         
               —
            
            
               následne vyhovieť návrhom, ktoré odvolateľ uplatnil na prvom stupni, a teda:
               
                           —
                        
                        
                           zrušiť rozhodnutie výberovej komisie výberového konania KOM/A/9/01 o nezapísaní odvolateľovho mena na zoznam úspešných uchádzačov, ktoré bolo odvolateľovi doručené listom z 11. júna 2003, a ak to bude potrebné, zrušiť rozhodnutie o zamietnutí odvolateľovej sťažnosti, ktoré bolo odvolateľovi doručené listom z 2. decembra 2003,
                        
                     
                           —
                        
                        
                           priznať náhradu škody za majetkovú ujmu, ktorá je vyčíslená po prvé, ako rozdiel medzi podporou v nezamestnanosti poberanou po skončení pracovnej zmluvy dočasného zamestnanca a platom úradníka s platovým zaradením A 7/4, a za druhé, po uplynutí doby nezamestnanosti, ako čiastka zodpovedajúca platu úradníka s platovým zaradením A 7/4, a za nemajetkovú ujmu, ktorá je vyčíslená čiastkou 1 euro,
                        
                     
         
               —
            
            
               zaviazať odporkyňu na náhradu všetkých trov konania na prvom stupni a trov odvolacieho konania.
            
         Odvolacie dôvody a hlavné tvrdenia
   Odvolateľ uvádza na podporu svojho odvolania v podstate tri hlavné dôvody.
   Ako prvý dôvod odvolateľ vytýka, že Súd porušil právo na spravodlivé konanie a konkrétne právo na to, aby o veci bolo rozhodnuté v primeranej lehote. Od podania žaloby na Súd prvého stupňa do vyhlásenia napadnutého rozsudku uplynuli štyri roky. Pritom podľa odvolateľa nebolo takéto trvanie odôvodnené žiadnou mimoriadnou okolnosťou. Spis k tejto veci nebol ani mimoriadne obsiahly, ani právne zložitý a pre odvolateľa išlo v konaní skutočne o veľa.
   Ako druhý dôvod odvolateľ ďalej uvádza, že Súd prvého stupňa porušil články 4, 27 a 29 služobného poriadku a opomenul vziať do úvahy tak pojem záujem služby, ako aj povinnosť riadnej starostlivosti orgánov Spoločenstva voči svojim pracovníkom a úradníkom. Odvolateľ je toho názoru, že Súd prvého stupňa si zamieňa vstup do verejnej služby Spoločenstva na základe výberového konania na vytvorenie rezervy pre budúci nábor pracovných síl, a pokračovanie kariéry osôb, ktoré už boli prijaté na základe mechanizmov preloženia a povýšenia upravených v služobnom poriadku.
   Ako svoj tretí dôvod odvolateľ uvádza, že Súd prvého stupňa porušil povinnosť odôvodniť rozsudok a zásadu zákazu diskriminácie a dodržiavania práv obhajoby, a ďalej uvádza, že Súd skreslil dôkazy, ktoré mu boli predložené na posúdenie. Uvedený dôvod sa delí na tri časti.
   V prvej časti svojho tretieho dôvodu odvolateľ tvrdí, že Súd prvého stupňa porušil tak zásadu zákazu diskriminácie, ako aj povinnosť odôvodniť rozsudok a pravidlá vykonávania dôkazov, keď dospel k záveru, že to, že niektorí uchádzači výberového konania poznali dokument, ktorého sa týkala písomná skúška, nebolo porušením zásady zákazu diskriminácie, a nevyžadoval od odporkyne, aby predložila konkrétne dôkazy o neexistencii diskriminácie v súvislosti s touto okolnosťou.
   V druhej časti toho istého dôvodu tvrdí, že došlo k porušeniu zásady zákazu diskriminácie a ku skresleniu dôkazov, ktoré boli Súdu prvého stupňa predložené na posúdenie v rozsahu, v akom Súd prvého stupňa predpokladal, že zloženie výberovej komisie bolo dostatočne stabilné, aby bolo zabezpečené porovnanie a objektívne známkovanie uchádzačov, aj keď informácie, ktoré sa nachádzajú v spise, naopak preukazovali nedostatok stability zloženia tejto výberovej komisie a odporkyňa neoznámila Súdu prvého stupňa viac zásadných skutkových informácií.
   V tretej časti tohto dôvodu sa odvolateľ znovu dovoláva porušenia zákazu diskriminácie, pravidiel vykonávania dôkazov, ako aj porušenia práv obhajoby v súvislosti so závermi Súdu prvého stupňa ohľadne nestrannosti výberovej komisie.